als_Latn dik_Latn sag_Latn
Një nga zërat më pro amerikanë dhe pro vettingut, edhe në kohën kur PD e kundërshtonte, ka reaguar në lidhje me ankimimin që gjyqtarët i kanë bërë ligjit më të rëndësishëm të reformës në drejtësi. Eduard Selami, në një postim në Twitter shkruan se koalicionit të krimit po i vjen fundi. Sipas tij përpjekjet për të bllokuar reformën në drejtësi do të dështojnë. Selami këta gjyqtarë dhe politikanët pas tyre i cilëson si “koalicionit të krimit”.
Ligji i Vettingut duhet të kalojë sërish në provën e Gjykatës Kushtetuese. Unioni dhe Shoqata e gjyqtarëve janë bashkuar në një padi të re kundër disa neneve specifike të Vettingut, si dhe të disa pikave në dy ligje të tjera bazë të reformës në drejtësi. Bëhet fjalë për ligjin e organeve të qeverisjes së drejtësisë dhe të statusit të gjyqtarëve.
Në kërkesën e Unionit dhe Shoqatës së Gjyqtarëve thuhet se disa nene që përcaktojnë kushtet e përzgjedhjes së anëtarëve për Këshillin e Lartë Gjyqësor dhe Këshillin e Lartë të Prokurorisë, bien ndesh me Kushtetutën e vendit.
Konkretisht, kërkohet nga Kushtetuesja shfuqizimi i nenit 7, pika A dhe C, ku përcaktohet se gjyqtarët në kohën e kandidimit për Këshillin e Lartë Gjyqësor duhet të kenë ushtruar funksionin e gjyqtarit për të paktën dhjetë vjet dhe të jenë të vlerësuar “shumë mirë” në dy vlerësimet e fundit të performancës etike dhe profesionale.
Eduard Selami është i bindur: Fitorja po afron
Eduard Selami është i bindur se zgjedhjet e 22 korrikut do ta nxjerrin fitues përballë ...Lexo më shumë
Kërkohet gjithashtu edhe shfuqizimi i pikës 1 të nenit 59, ku thuhet se kryetari dhe zv.kryetari i Këshillit të Lartë Gjyqësor zgjidhen në mbledhjen e parë të KLGJ-së nga radhët e anëtarëve që nuk janë gjyqtarë dhe me shumicën e thjeshtë të votave të anëtarëve. Këtu, gjyqtarët kërkojnë që të hiqet fjala “zëvendëskryetari”.
Gjyqtarët kërkojnë gjithashtu ndryshim edhe në pikën 8 të nenit 62, ku thuhet se Komisioni i Planifikimit Strategjik dhe Administrimit të Buxhetit përbëhet nga dy anëtarë jogjyqtarë dhe një anëtar gjyqtar. Ata kërkojnë që të hiqen fjalët “dy anëtarë jogjyqtarë dhe një anëtar gjyqtar”.
E njëjta gjë kërkohet edhe për pikën 13 të nenit 62, që përcakton shqyrtimin e ankimimeve të vendimeve të Inspektoriatit të Lartë të Drejtësisë. Kërkesa e Unionit dhe Shoqatës së Gjyqtarëve është bërë që më datë 25 maj dhe mësohet se është pranuar nga Gjykata Kushtetuese.
Një jetë me dinjitet: Sot 25 vjet nga vdekja e gjykatësit Paolo Borsellino
19 korrik i vitit 1992. Ekzaktësisht 25 vite më parë në “Via d’Angelo” u nda nga ...Lexo më shumë
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn